stanford-oval/wikipedia huggingface dataset:
ลำดับการสืบราชสันตติวงศ์อดีตออสเตรีย-ฮังการี
ลำดับการสืบราชสันตติวงศ์ > ประมุขแห่งราชวงศ์ > อาร์คดยุคคาร์ล โดยนิตินัยคาร์ลที่ 2 จักรพรรดิแห่งออสเตรีย-ฮังการี

อ้างสิทธิ์ : จักรพรรดิแห่งออสเตรีย, กษัตริย์แห่งฮังการี, โบฮีเมีย, โครเอเชีย, ดัลเมเชีย, สลาโวเนีย กาลิเซีย อิลลิเรีย และเยรูซาเลม
พระราชโอรสองค์แรกในสมเด็จพระจักรพรรดิอ๊อตโต้ที่ 1 แห่งออสเตรีย (สมเด็จพระราชาธิบดีอ๊อตโต้ที่ 2 แห่งฮังการี)กับ เจ้าหญิงเรจิน่าแห่งแซ็กซ์-ไมนินเจน
รายการอ้างอิง

1 2  "Pragmatic Sanction of 1713". www.heraldica.org.
↑  Heraldica: Leggi di successione degli Asburgo d'Austria
1 2 3  "House Law of Austria (1839)". www.heraldica.org.
↑  ritterbürtig หมายถึง equal to a nobleman, knighthood
↑  "Empire of Austria-Hungary - House of Habsburg-Lorraine". www.almanachdegotha.org.
อินางากิ มันจิโร

| อินางากิ มันจิโร |
| --- | --- |
Inagaki Manjirō from Nagasaki Ken Jinbutsu Den (Biographies of Nagasaki prefecture)
เกิด: 26 กันยายน พ.ศ. 2404 นางาซากิ, Japan
เสียชีวิต: 26 กันยายน พ.ศ. 2451 (47 ปี) Madrid, Spain
สัญชาติ:  ญี่ปุ่น
อาชีพ: นักการทูต
อินางากิ มันจิโร (ญี่ปุ่น: 稲垣 満次郎; 26 กันยายน 2404-26 กันยายน 2451) นักการทูต และ นักทฤษฎีทางการเมืองชาวญี่ปุ่นซึ่งมีบทบาทระหว่าง ยุคเมจิ ของญี่ปุ่น
ชีวิตช่วงต้น

อินางากิเกิดที่ นางาซากิ ฐานะบุตรชายของ ซามูไร แห่ง แคว้นศักดินาฮิราโดะ ในวัยหนุ่มเขาเป็นผู้คุมขังนักโทษจาก แคว้นศักดินาซัตสึมะ ภายหลังจาก กบฏซัตสึมะ ที่ไม่ประสบความสำเร็จ และได้รับความรักความเคารพจากพวกเขา
งานเขียน > อังกฤษ

Japan and the Pacific and the Japanese View of the Eastern Question, 1890 (London: T. Fisher Unwin) - dedicated to John Robert Seeley who taught Inagaki at Gonville and Caius College.
งานเขียน > ญี่ปุ่น

Tohosaku (Policy for the East) (1891).
Shiberia tetsudoron (On the Siberian railways) (1891).
Kizokuron (On the nobility) (1891, 1893, 1894)
Kyoiku no Omoto (Great Fount of Education) (1894)
Nanyo Chosei dan (Expedition to the South seas) (1893)
Gaiko to Gaisei (Diplomacy and Foreign Campaigns) (1896)
แหล่งข้อมูล

ผลงานเกี่ยวกับ/โดย อินางากิ มันจิโร ที่อินเทอร์เน็ตอาร์ไคฟ์
Japanese Students at Cambridge University in the Meiji Era, 1868-1912: Pioneers for the Modernization of Japan, by Noboru Koyama, translated by Ian Ruxton, (Lulu Press, September 2004, ISBN 1-4116-1256-6)
Portrait of Inagaki Manjirō on the website of the National Diet Library of Japan
ทากาฟูมิ อากาโฮชิ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ทากาฟูมิ อากาโฮชิ
วันเกิด:   (1986-05-27) 27 พฤษภาคม ค.ศ. 1986 (38 ปี)
สถานที่เกิด:  ฟูจิ ประเทศญี่ปุ่น
ส่วนสูง:  1.75 m (5 ft 9 in)
ตำแหน่ง:  กองกลาง
สโมสรเยาวชน
2002–2004:  Fujieda Higashi High School
สโมสรอาชีพ*
| ปี |  ทีม |  ลงเล่น |  (ประตู) |
| 2005–2009 |  อูราวะ เรดไดมอนส์ |  2 |  (0) |
| 2008 |  → มิโตะ ฮอลลีฮอก (ยืมตัว) |  41 |  (8) |
| 2009 |  มอนเตดิโอ ยามางาตะ |  8 |  (0) |
| 2010 |  ซไวเกน คานาซาวะ |  15 |  (1) |
| 2010 |  ลีเอปายาสเมตาลูกส์ |  15 |  (6) |
| 2011–2014 |  โปกอนเชสชิน |  103 |  (15) |
| 2014–2015 |  อูฟา |  2 |  (0) |
| 2015–2016 |  โปกอนเชสชิน |  53 |  (5) |
| 2017 |  ราชบุรี มิตรผล |  29 |  (3) |
| 2018–2019 |  สุพรรณบุรี |  32 |  (2) |
| 2019 |  ฟูแลด |  12 |  (1) |
| 2019 |  อาเรมา |  13 |  (0) |
| รวม |   |  288 |  (40) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 เมษายน ค.ศ. 2019
ทากาฟูมิ อากาโฮชิ (ญี่ปุ่น: 赤星 貴文; โรมาจิ: Akahoshi Takafumi; เกิด 27 พฤษภาคม ค.ศ. 1986) เป็นนักฟุตบอลชาวญี่ปุ่น และเป็นอดีตผู้เล่นตำแหน่งกองกลางของราชบุรีมิตรผลและสุพรรณบุรีในไทยลีก
สโมสรอาชีพ

อากาโฮชิเคยเล่นให้กับสโมสรในลัตเวียอย่างลีปาญาสเมตาเลอร์กส์ ซึ่งเขาทำผลงานได้ดี ด้วยการลงเล่น 15 นัดในลีก ทำได้ 6 ประตู และติดทีมยอดเยี่ยมของลัตเวียนไฮเออร์ลีกในฤดูกาล 2010 ต่อมาในเดือนมกราคม ค.ศ. 2011 เขาย้ายไปร่วมทีมโปกอนเชสชิน และในเดือนกรกฎาคม ค.ศ. 2014 อากาโฮชิได้ย้ายไปเล่นให้กับอูฟาในรัสเซียนพรีเมียร์ลีกด้วยสัญญา 3 ปี เขาลงเล่นนัดแรกในฐานะตัวสำรองในนัดที่พบกับเซนิตเซนต์ปีเตอส์เบิร์กเมื่อวันที่ 16 สิงหาคม ค.ศ. 2014 อย่างไรก็ตาม เขาได้ลงเล่นให้กับอูฟาเพียง 3 นัด จึงถูกปล่อยยืมตัวให้กับโปกอนเชสชินจนจบฤดูกาล 2014-15 และวันที่ 8 มิถุนายน ค.ซ. 2015 อากาโฮชิแยกทางกับอูฟาด้วยความยินยอมร่วมกัน เขาจึงย้ายกลับไปโปกอนเชสชินอีกครั้ง
ในเดือนมกราคม ค.ศ. 2017 อากาโฮชิได้ย้ายไปเล่นให้กับราชบุรี มิตรผลในไทยลีก เขาทำประตูแรกให้กับสโมสรในนัดที่ราชบุรีบุกไปแพ้บางกอกกล๊าส 3-2 เมื่อวันที่ 5 มีนาคม ค.ศ. 2017 จบฤดูกาล เขาทำได้ 3 ประตู และในเดือนธันวาคม ค.ศ. 2017 เขาย้ายไปร่วมทีมสุพรรณบุรี เขาทำประตูแรกให้กับสโมสรในนัดที่สุพรรณบุรีเปิดบ้านเอาชนะแอร์ฟอร์ซ เซ็นทรัล 3-0 เมื่อวันที่ 28 เมษายน ค.ศ. 2018
แหล่งข้อมูลอื่น

ทากาฟูมิ อากาโฮชิ ที่เจลีก (ญี่ปุ่น)
ทากาฟูมิ อากาโฮชิ — ซอกเกอร์เวย์ เก็บถาวร 2017-12-01 ที่ เวย์แบ็กแมชชีน
อากาโฮชิสมัยเล่นให้กับโปกอนเชสชิน
ฟุตบอลผู้พิการทางสมองชิงแชมป์โลก 2019

| 2019 IFCPF World Cup> รายละเอียดการแข่งขัน |
| --- | --- |
ประเทศเจ้าภาพ: สเปน
วันที่: 2 – 20 กรกฎาคม พ.ศ. 2562
ทีม: 16
สถานที่: 1
สถิติการแข่งขัน
จำนวนนัดที่แข่งขัน: 48
ผู้ทำประตูสูงสุด:   ( ประตู)
ผู้เล่นยอดเยี่ยม: 
← 2017 2021 → 
การแข่งขันฟุตบอลผู้พิการทางสมองชิงแชมป์โลก 2019 (อังกฤษ: 2019 IFCPF World Cup) นับเป็นการแข่งขันฟุตบอลของคนพิการทางสมองชิงแชมป์โลกครั้งที่ 15 ซึ่งจัดขึ้นที่ เซบิยา สเปน ระหว่างวันที่ 2 – 20 กรกฎาคม พ.ศ. 2562
การจับสลากแบ่งสาย

ทั้ง 16 ทีม ที่ผ่านเข้ารอบสุดท้าย แบ่งเป็น 4 กลุ่มกลุ่มละ 4 ทีม ได้มีการจับสลากแบ่งสายขึ้น เมื่อวันที่ 15 กุมภาพันธ์ 2562 โดยการแข่งขัน ผู้ที่ได้อันดับที่ 1 กับอันดับที่ 2 ของแต่ละกลุ่มจะเข้ารอบก่อนรองชนะเลิศ ทั้งนี้ เวเนซุเอลา ได้แจ้งขอถอนตัวจากการแข่งขัน ส่งผลให้ ญี่ปุ่น ทีมจากโซนเอเชียได้สิทธิ์เข้าร่วมแทน
| โถที่ 1 | โถที่ 2 | โถที่ 3 | โถที่ 4 |
| --- | --- | --- | --- |
|   ยูเครน   บราซิล   เนเธอร์แลนด์   สหรัฐอเมริกา  |   อาร์เจนตินา   อังกฤษ   ไอร์แลนด์   รัสเซีย  |   อิหร่าน   ออสเตรเลีย   แคนาดา   ญี่ปุ่น  |   ไทย   สเปน (เจ้าภาพ)   ฟินแลนด์   เยอรมนี  |
รอบแบ่งกลุ่ม

ทำการแข่งขันแบบพบกันหมดภายในกลุ่ม คัดเอาอันดับ 1 และ 2 เข้ารอบก่อนรองชนะเลิศ และ รอบรองชนะเลิศ
| กลุ่ม A | กลุ่ม B | กลุ่ม C | กลุ่ม D |
| --- | --- | --- | --- |
|     ญี่ปุ่น   เยอรมนี   อังกฤษ   บราซิล |   สหรัฐ   ไอร์แลนด์   อิหร่าน   ฟินแลนด์ |   ยูเครน   อาร์เจนตินา   ออสเตรเลีย   สเปน |   เนเธอร์แลนด์   แคนาดา   รัสเซีย   ไทย |
ชินตาโร ชิมิซุ

| ข้อมูลส่วนตัว |
| --- | --- | --- | --- |
ชื่อเต็ม:  Shintaro Shimizu
วันเกิด:  23 สิงหาคม พ.ศ. 2535 (32 ปี)
สถานที่เกิด:  เมืองไซตามะ ญี่ปุ่น
ส่วนสูง:  1.76 m (5 ft 9 1⁄2 in)
ตำแหน่ง:  กองหน้า
สโมสรเยาวชน
2005–2007:  อูราวะ เรดไดมอนส์
2008–2010:  Seibudai High School
สโมสรอาชีพ*
| ปี |  ทีม |  ลงเล่น |  (ประตู) |
| 2011–2019 |  โอมิยะ อาร์ดิจา |  75 |  (5) |
| 2013–2014 |  → ฟาเจียโน โอคายามา (ยืมตัว) |  42 |  (10) |
| 2019 |  → มิโตะ ฮอลลี่ฮ็อค (ยืมตัว) |  37 |  (8) |
| 2020 |  ฟาเจียโน โอคายามา |  24 |  (3) |
| 2021 |  เอฟซี ริวกิว |  32 |  (6) |
| 2022 |  นครราชสีมา |  14 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 พฤษภาคม ค.ศ. 2022 (UTC)
ชินตาโร ชิมิซุ เกิดเมื่อวันที่ 23 สิงหาคม พ.ศ. 2535 เป็นนักฟุตบอลชาวญี่ปุ่น เล่นในตำแหน่งกองหน้า เขาเคยลงเล่นให้กับสโมสรฟุตบอลนครราชสีมา มาสด้า ในไทยลีก
แหล่งข้อมูลเพิ่มเติม

ข้อมูลของ ชินตาโร ชิมิซุ ที่ ซ็อกเกอร์เวย์
วอร์คราฟต์ 3: เรนออฟเคออส

| วอร์คราฟต์ 3: เรนออฟเคออส Warcraft III: Reign Of Chaos |
| --- | --- |
ผู้พัฒนา: บลิซซาร์ดเอ็นเตอร์เทนเมนต์
ผู้จัดจำหน่าย:  Blizzard Entertainment    Sierra Entertainment/Vivendi Universal Game International    Capcom
ออกแบบ: รอบ พาร์โด
เครื่องเล่น: ระบบปฏิบัติการวินโดวส์, แมค โอเอสและแมค โอเอส เอกซ์
วางจำหน่าย:  3 กรกฎาคม ค.ศ. 2002    3 กรกฎาคม ค.ศ. 2002    5 กรกฎาคม ค.ศ. 2002    ค.ศ. 2003
แนว: วางแผนเรียลไทม์
รูปแบบ: เล่นคนเดียว, หลายผู้เล่น
วอร์คราฟต์ 3: เรนออฟเคออส (อังกฤษ: Warcraft III: Reign of Chaos) เป็นเกมคอมพิวเตอร์ประเภทวางแผนเรียลไทม์ ภาคต่อในชุดเกมวอร์คราฟต์ สำหรับวินโดวส์ และ แมคอินทอช เกมวอร์คราฟต์ 3 ได้รับการพัฒนาโดย บลิซซาร์ดเอ็นเตอร์เทนเมนต์ เกมเริ่มออกสู่ตลาดเมื่อวันที่ 3 กรกฎาคม ค.ศ. 2002
เกมวอร์คราฟต์ 3 เป็นหนึ่งในเกมที่เป็นที่รอคอยของแฟน ๆ มากที่สุดและเป็นเกมที่ได้รับความนิยมมากที่สุดเท่าที่เคยมีมา โดยสามารถขายปลีกได้กว่า 4.5 ล้านแผ่น และขายได้จำนวนครบ 1 ล้านแผ่นภายในเวลาหนึ่งเดือน วอร์คราฟต์ 3 ยังคว้ารางวัลเกมยอดเยี่ยมได้หลายรางวัล รวมทั้ง รางวัล "เกมแห่งปี" จากสิ่งตีพิมพ์มากกว่าหกแหล่ง
เกมการเล่น

เกมวอร์คราฟต์ 3: เรนออฟเคออส เป็นเกมแรกของบริษัทบลิซซาร์ดที่สร้างลงบนแพลตฟอร์มวินโดวส์และแม็ก โอเอสพร้อมกัน เกมวอร์คราฟต์ 3 ยังได้มีรายละเอียดสูง และมีลักษณะของภาพเป็นแบบ 3 มิติ รวมไปถึงยังได้มีการใส่เพิ่มเติมเทคโนโลยีที่ทันสมัยในยุคนั้นอีกด้วย
เกมการเล่นของวอร์คราฟต์ 3 เกิดขึ้นในแผนที่และภูมิประเทศที่แตกต่างกัน ในโหมดยุทธการ เมื่อเริ่มเกมมา แผนที่จะปกคลุมไปด้วยแบล็กมาสก์ (Black Mask) ซึ่งเป็นชั้นสีดำที่จะปกคลุมสภาพภูมิประเทศเอาไว้จนกว่าพื้นที่แถบนั้นจะได้รับการสำรวจ ซึ่งจะทำให้แบล็กมาสก์หายไปตลอดทั้งเกมการเล่น ส่วนพื้นที่ที่ได้รับการสำรวจแล้ว แต่ไม่อยู่ในระยะมองเห็นของยูนิตหรือสิ่งปลูกสร้างของฝ่ายเดียวกันจะถูกปกคลุมด้วยหมอกแห่งสงคราม ซึ่งเรามองเห็นสภาพภูมิประเทศ แต่ไม่สามารถมองเห็นสิ่งปลูกสร้างหรือยูนิตของศัตรูได้ ระหว่างการเล่น ผู้เล่นต้องสร้างถิ่นฐานขึ้นเพื่อเก็บทรัพยากร ป้องกันการบุกของศัตรู สร้างยูนิตและทำลายฐานทัพของศัตรู ทรัพยากรหลักทั้งสามในเกมวอร์คราฟต์ 3 คือ ทองคำ ไม้และอาหาร โดยทรัพยากรทองคำและไม้ใช้สำหรับการสร้างยูนิตและสิ่งปลูกสร้าง ส่วนอาหารจะเป็นตัวกำหนดจำนวนสูงสุดของยูนิตที่สามารถควบคุมได้
นอกจากนี้ เกมยังมีครีป (Creep) ซึ่งเป็นยูนิตที่ควบคุมโดยคอมพิวเตอร์ที่เป็นศัตรูกับผู้เล่นทุกคน ครีปจะยึดครองพื้นที่บางส่วนของแผนที่ อย่างเช่น เหมืองทองคำหรือสิ่งปลูกสร้างของฝ่ายเป็นกลาง (Neutral Building) ทำให้ผู้เล่นต้องเปลี่ยนรูปแบบการเล่นเป็นฝ่ายรุกแทนที่จะตั้งรับอย่างเดียว ตัวเกมยังมีระบบกลางวัน-กลางคืนด้วย และยังมีการปรับเปลี่ยนอีกเล็กน้อยเนื่องจากลักษณะภูมิประเทศแบบ 3 มิติในตัวเกม อย่างเช่น ยูนิตซึ่งอยู่บนพื้นที่ที่สูงกว่าจะโจมตียูนิตที่อยู่ต่ำกว่าด้วยพลังโจมตีที่เพิ่มมากขึ้น
ในภาคที่ผ่านมาของเกมชุดวอร์คราฟต์มีเผ่าพันธุ์ให้เลือกเล่นเพียง 2 เผ่าพันธุ์ คือ มนุษย์และออร์ก ซึ่งไม่ค่อยจะมีการเล่นที่แตกต่างกันมากนัก แต่ในวอร์คราฟต์ 3 มีเผ่าพันธุ์เพิ่มเข้ามา 2 เผ่าพันธุ์ คือ เอลฟ์ราตรีและอันเดต และเริ่มมองเห็นความแตกต่างกันของยูนิต สิ่งปลูกสร้าง เทคโนโลยีและวิธีการสร้างสิ่งปลูกสร้างได้แล้ว
อีกเสน่ห์หนึ่งของเกม คือ ยูนิตใหม่ที่แข็งแกร่งกว่าเดิม ที่เรียกว่า "ฮีโร่" (Hero) เมื่อฮีโร่สังหารยูนิตฝ่ายศัตรูหรือครีป ฮีโร่จะได้รับค่าประสบการณ์ ซึ่งเมื่อครบกำหนดแล้ว ฮีโร่จะเลเวลอัพได้จนถึงเลเวล 10 เมื่อฮีโร่เลเวลอัพ ฮีโร่จะมีคุณสมบัติประจำตัวที่แข็งแกร่งขึ้นและสามารถร่ายคาถาใหม่ ๆ ได้ (ทำให้ตัวเกมมีลักษณะคล้ายกับเกมสวมบทบาท) ที่เลเวล 6 ฮีโร่จะปลดล็อกสกิลท่าไม้ตาย ฮีโร่ยังสามารถสวมใส่ของวิเศษเพื่อเพิ่มความสามารถ ทักษะและคุณสมบัติประจำตัวได้ นอกจากนี้ เฉพาะฮีโร่เท่านั้นที่มีสิทธิ์ใช้บริการของสิ่งปลูกสร้างของฝ่ายเป็นกลางที่พบเห็นได้ในแผนที่
เกมการเล่น > โหมดยุทธการและโหมดผู้เล่นคนเดียว

โหมดยุทธการของวอร์คราฟต์ 3 แบ่งออกเป็น 5 โหมดยุทธการ แต่ละโหมดยุทธการ ผู้เล่นจะได้ควบคุมยูนิตทั้งสี่เผ่าพันธุ์ และจะมีภารกิจแยกย่อยออกไป ตัวเกมยังมีการมอบหมายเควสให้แบบใหม่โดยที่ไม่เหมือนกับเกมอื่น ๆ ที่เคยสร้างมา โดยในคัตซีนผู้เล่นจะไม่ได้รับแจ้งโดยตรงว่าเควสให้ทำอะไร วอร์คราฟต์ 3 ใช้ระบบของ "เควสไม่นำร่อง" ซึ่งเควสดังกล่าวจะปรากฏขึ้นในระหว่างการเล่นเกม ไม่เพียงแต่ในคัดซีนเพียงอย่างเดียว
นอกจากนี้ยังมีโหมดเลือกเล่นเอง (Custom Game) ซึ่งจะให้ผู้เล่นสามารถเล่นกับคอมพิวเตอร์ได้สูงสุด 12 ทีม โดยมีแผนที่จำนวนมากให้เลือกเล่น เควสของการเล่นแบบนี้จะไม่หลากหลายเหมือนกับในโหมดยุทธการ แต่เป็นการมุ่งทำลายฐานทัพของศัตรูเพียงอย่างเดียว
เกมการเล่น > โหมดหลายผู้เล่น

วอร์คราฟต์ 3 มีระบบหลายผู้เล่นเหมือนกับ สตาร์คราฟต์ และ ไดอะโบล เกมนี้ใช้ระบบเครือข่ายหลายผู้เล่นแบบ Battle.net ซึ่งผู้เล่นสามารถสร้างบัญชีรายชื่อได้ใน "เกทเวย์" (Gateway) ซึ่งมีส่วนช่วยลดการแล็กของเครื่อง เกทเวย์เหล่านี้ประกอบด้วย เอเซอร์รอธ (สหรัฐอเมริกาฝั่งตะวันออก), ลอร์เดอรอน (สหรัฐอเมริกาฝั่งตะวันตก), นอร์เธอเรนด์ (ยุโรป) และ คาเล็มดอร์ (เอเชีย) วอร์คราฟต์ 3 ยังได้มีการพัฒนาระบบ Battle.net ขึ้นไปอีกขั้นหนึ่งโดยการมีแม่สื่อที่เป็นชื่อลับ ซึ่งจะจับคู่ให้ผู้เล่นโดยอัตโนมัติโดยขึ้นอยู่กับความสามารถในการเล่นของผู้เล่นและความชื่นชอบในประเภทเกมการเล่น เพื่อป้องกันการโกงและการบันทึกการแข่งขันไว้ให้สำหรับตัวเอง แต่ถ้าผู้เล่นต้องการเล่นกับเพื่อนในโหมดการแข่งขันจัดอันดับ ตัวเกมได้จัดให้มี "โหมดกำหนดทีม" ซึ่งจากผลของแม่สื่อของเกม ทำให้ทั้งสองฝ่ายถูกจับคู่โดยอัตโนมัติและไม่ทราบทีมคู่แข่งล่วงหน้าก่อนการแข่งขันเลย นอกจากนี้ยังมีระบบรายชื่อเพื่อนและห้อง (Channel) วอร์คราฟต์ 3 ยังให้ผู้เล่นสามารถจัดทีมของตัวเองขึ้นมา เรียกว่า "แคลน" (Clan) ซึ่งจะมีส่วนร่วมในการเล่นในทัวนาร์เมนต์หรือเสนอให้มีการเปลี่ยนแปลงรูปแบบของวอร์คราฟต์ได้ โดยที่คะแนนสะสมและฐานะในเกมแม่สื่อจะถูกจัดเก็บไว้ใน "แล็ดเดอร์" (Ladder)
เรื่องราว > อารัมภบท

วอร์คราฟต์ 3 เป็นเรื่องราวที่เกิดขึ้นในโลกที่ชื่อว่า อาร์เซรอธ หลายปีก่อนที่เรื่องราวในเกมจะเริ่มขึ้น กองทัพปีศาจซึ่งเป็นที่รู้จักกันในนาม เบิร์นนิง ลีเจียน พยายามที่จะทำลายโลกอาร์เซรอธ โดยส่งเผ่าพันธุ์ที่ถูกควบคุมจิตใจ ซึ่งเรียกว่า ออร์ก  หลังจากสงครามยาวนานหลายปี พวกออร์กได้พ่ายแพ้ต่อกองกำลังผสมของมนุษย์ คนแคระและเอลฟ์ พวกออร์กที่รอดชีวิตอยู่ถูกจำขังไว้ในค่ายกักกัน หลังจากการกักขังอันยาวนาน ทำให้พวกออร์กเหล่านี้หมดความปรารถนาที่จะสู้รบ เมื่อไม่มีศัตรูให้เห็น สันติภาพจึงบังเกิด แต่ว่าฝ่ายพันธมิตรทำท่าว่าจะแตกสลาย เหตุการณ์ที่เกิดขึ้นใน วอร์คราฟต์ 3 ได้เกิดขึ้นภายหลังจากช่องว่างจาก วอร์คราฟต์ 2 ซึ่งช่วงเวลาดังกล่าวเคยจะถูกสร้างให้เป็นเกมที่ชื่อว่า วอร์คราฟต์ แอดเวนเจอร์ แต่ว่าเกมดังกล่าวถูกยกเลิกระหว่างการพัฒนากลางคัน
การพัฒนา

เกมวอร์คราฟต์ 3 เริ่มมีการพัฒนาตั้งแต่ปี ค.ศ. 1999 โดยตัวเกมได้กล่าวอ้างถึงความเป็นเกมผสมระหว่างเกมวางแผนและเกมสวมบทบาท ซึ่งใช้เวลาพัฒนานานหลายปี เพื่อใช้ในการพัฒนารูปแบบสามมิติเป็นครั้งแรกของบริษัทบลิซซาร์ด ทำให้ภาพที่ได้ออกมาสวยงาม ทั้งสภาพแวดล้อม รายละเอียดและแอนนิเมชั่น การทดสอบเวอร์ชันบีตาของเกมเริ่มตั้งแต่วันที่ 7 มกราคม ค.ศ. 2002 โดยกว่า 5,000 คนเข้าร่วมการทดสอบ โดยใช้เวลานานทั้งสิ้นหกเดือน หลังจากการทดสอบแล้วตัวเกมได้มีการเปลี่ยนแปลงรูปแบบการเล่นเป็นอย่างมากจากเวอร์ชันอัลฟา ส่วนระบบหลายผู้เล่นของเกมก็เป็นที่นิยมในช่วงทดสอบเวอร์ชันบีตาอีกด้วย
การพัฒนา > โปรแกรมสร้างแผนที่ (World Editor)

เหมือนกับโปรแกรมสร้างแผนที่ใหม่ที่เคยทำไว้ในเกม วอร์คราฟต์ 2 และ สตาร์คราฟต์ ก่อนหน้านั้น เกมวอร์คราฟต์ 3 มีโปรแกรมสำหรับสร้างแผนที่ด้วยตัวเอง ซึ่งสามารถกำหนดให้แผนที่ดังกล่าวแตกต่างจากแผนที่ทั่วไปซึ่งติดมากับเกมอยู่ก่อนแล้ว โปรแกรมสร้างแผนที่สามารถปรับแต่งยูนิตและเหตุการณ์ต่าง ๆ ได้ นอกจากนั้น ผู้เล่นยังสามารถดาวน์โหลดแผนที่ที่เป็นของผู้เล่นคนอื่นได้ รวมไปถึงยังมีโปรแกรมของบุคคลที่สามซึ่งสามารถทำให้การสร้างแผนที่มีความหลากหลายมากขึ้น โปรแกรมสร้างแผนที่ยังถูกเพิ่มเติมขึ้นหลังจาก วอร์คราฟต์ 3: บัลลังก์น้ำแข็ง ออกวางจำหน่ายแล้ว แม้ว่าโปรแกรมสร้างแผนที่จะได้รับการพัฒนาอยู่เรื่อย ๆ เช่นเดียวกับแพทช์ของเกม แต่ว่าโปรแกรมสร้างแผนที่ดังกล่าวก็ไม่ถือว่าเป็นสินค้าของบริษัทบลิซซาร์ดอย่างเป็นทางการแต่อย่างใด
บางครั้ง แผนที่ของผู้เล่นบางคนก็ประสบความสำเร็จเป็นอย่างสูง อย่างเช่น แผนที่ดีเฟนซ์ออฟดิแอนเชียนส์ ซึ่งมักจะมีการจัดการแข่งขันแบบทัวร์นาเมนต์ในหลายประเทศเป็นประจำ แต่ก็ยังมีอีกหลายแผนที่เหมือนกันที่ได้รับความนิยม อย่างเช่น สตรองโฮลด์และชีพแท็ก ซึ่งแผนที่เหล่านี้ยังได้มีการพัฒนาอยู่ตลอด
การพัฒนา > เสียง

เพลงส่วนใหญ่ที่ใช้ประกอบในเกมวอร์คราฟต์ 3 แต่งโดย เทรซี่ ดับเบิลยู. บุช, เดเร็ก ดุค, เจสัน ฮาเยสและเกล็นน์ สตาฟฟอร์ด เกมวอร์คราฟต์ 3: เรนออฟเคออส ได้ถูกจัดทำขึ้นเป็นภาคจำนวนจำกัดมีเพลงออเครสตร้าประกอบด้วยเป็นจำนวนมากในซาวน์แทร็กที่แยกออกไปต่างหาก ส่วนเผ่าพันธุ์ทั้งสี่ได้ใช้เสียงเพลงประกอบที่แตกต่างกันไป อย่างเช่น เพลงที่เกี่ยวกับศาสนาใช้ประกอบการเล่นเผ่ามนุษย์ ดนตรีแอมเบียนต์และเพลงของอเมริกันอินเดียนใช้ประกอบการเล่นเผ่าเอลฟ์ราตรี เพลงทำสงครามของชาวแอฟริกันประกอบการเล่นเผ่าออร์ก และเพลงเร็วสยองขวัญสำหรับการเล่นเผ่าอันเดต
อีกหนึ่งลักษณะเฉพาะตัวของเกมในเครือของบลิซซาร์ด คือ คำประจำตัวของยูนิต ถ้าเราคลิกไปบนยูนิตตัวเดิมซ้ำ ๆ ติด ๆ กันหลายครั้ง เสียงของยูนิตก็จะเริ่มตลกขบขันมากขึ้นเท่านั้น ยูนิตอาจจะพาลโกรธใส่ผู้เล่น หรือเริ่มที่จะพาดพิงถึงเกมอื่น ภาพยนตร์หรือมุขตลก อย่างเช่นจาก ภาพยนตร์สตาร์ วอร์ส เป็นต้น
การพัฒนา > รูปแบบอื่น

นอกเหนือจากจะมีการผลิตในรูปแบบปกติแล้ว ยังได้มีการผลิตวอร์คราฟต์ 3 ในรูปแบบนักสะสม ซึ่งในรูปแบบนักสะสมนี้ ประกอบด้วยแผ่นดีวีดีที่เป็นฉากของวอร์คราฟต์ 3 รวมไปถึงมีตัวอย่างเบื้องหลังการทำงาน และฉากดำเนินเรื่องตั้งแต่เริ่มเกมจนจบ ซาวน์แทร็กในรูปแบบนักสะสม คู่มือแนะนำการเล่นในรูปแบบนักสะสม หนังสือ Art of Warcraft และแบบพิมพ์การพิมพ์หิน
บริษัทบลิซซาร์ดยังได้ออก วอร์คราฟต์ 3 แบทเทิล เชสต์ ซึ่งประกอบด้วยแผ่นเกมของ วอร์คราฟต์ 3: เรนออฟเคออส และ วอร์คราฟต์ 3: บัลลังก์น้ำแข็ง เข้าด้วยกันในกล่องเดียว และยังมีคู่มือแนะนำการเล่นจากบราดีเกมส์ (BradyGames)
ในอีกรูปแบบหนึ่ง คือ กิฟต์เซตเฉพาะ ซึ่งประกอบด้วยดีวีดีฉาก คู่มือแนะนำการเล่นของบราดีเกมส์ และวอร์คราฟต์ 3 ในรูปแบบของ Battle.net
วอร์คราฟต์ 3 เป็นเกมหนึ่งที่อยู่ในระดับขายดีในระดับเดียวกับเกมชุดสตาร์คราฟต์ เกมชุดไดอะโบล และเกมชุดวอร์คราฟต์ภาคก่อนหน้า และยังเทียบเท่าได้กับเกมคัดสรรจากบริษัทอื่นนอกเหนือจากบริษัทบลิซซาร์ดอีกด้วย
การพัฒนา > ภาคต่อ

บทความหลัก: วอร์คราฟต์ 3: บัลลังก์น้ำแข็ง
หลังจาก วอร์คราฟต์ 3: เรนออฟเคออส แล้ว เรื่องราวในจักรวาลของวอร์คราฟต์ดำเนินต่อไปในเกม วอร์คราฟต์ 3: บัลลังก์น้ำแข็ง ซึ่งเรื่องราวที่เกิดขึ้นนี้เป็นเรื่องราวที่เกิดขึ้นหลังจากยุทธการแห่งยอดเขาไฮจอลแล้ว ซึ่งเนื้อเรื่องยังได้เกี่ยวโยงไปถึงเผ่าพันธุ์ใหม่ ยูนิตใหม่และโลกใหม่ที่แตกต่างออกไป โดยในภาคต่อของเกมวอร์คราฟต์นี้ได้มีการออกแพทช์ใหม่ขึ้นมาแก้ไขปัญหาของเกม รวมไปถึงการจัดการระบบหลายผู้เล่น และโปรแกรมสร้างแผนที่ที่ดีกว่าเดิม และยังเป็นภาคต่อที่ได้รับรางวัลหลายอย่างเช่นเดียวกับวอร์คราฟต์ 3: เรนออฟเคออสด้วย โดยเกมวอร์คราฟต์ 3: บัลลังก์น้ำแข็งนี้วางจำหน่ายวันแรกเมื่อวันที่ 1 กรกฎาคม ค.ศ. 2003
การตอบรับ > การประเมิน

| แหล่งที่มา | คะแนนจาก นักวิจารณ์ | คะแนนจาก นักเล่นเกม | โน้ท |
| --- | --- | --- | --- |
| Game Chronicles | 10/10 |  | แนะนำให้เล่น |
| Adrenaline Vault | 5/5 |  | รับรองความยอดเยี่ยม |
| Games First | 5/5 |  |  |
| GameZone.com | 9.7/10 |  | รางวัลเกมอันโดดเด่น |
| The Gamers Temple | 96% |  | เกมยอดเยี่ยม |
| SLCentral | 9.5/10 |  | แนะนำให้เล่น |
| The Entertainment Depot | 9.5/10 |  | แนะนำให้เล่น |
| Action Trip | 95% |  | แนะนำให้เล่น |
| Game Rankings | 93.1% |  |  |
| IGN | 9.3/10 (พีซี) 9.3/10 (แม็ก) | 7.9/10 | เยี่ยม |
| GameSpot | 9.3/10 | 9.1/10 | ยอดเยี่ยม เกมแห่งเดือนกรกฎาคม 2002 |
| GamePro | 4.6/5 |  | ยอดเยี่ยม |
| Metacritic | 92% |  |  |
| Mindless Games | 9/10 |  | รางวัลดีที่สุดของ Mindless |
| Game Over | 90% |  | รางวัลดีที่สุดสำหรับนักเล่นเกม |
| Gamer's Hell | 8.9/10 |  | Silver Hell Award |
| Strategy Gaming Online | 8.7/10 |  | แนะนำให้เล่น |
| Games Domain |  | 4.5/5 | Top Game |
| Amazon |  | 4/5 |  |

การตอบรับของเกมวอร์คราฟต์ 3 เป็นการตอบรับในด้านดีมาก ๆ แม้ว่าการประเมินโดย GamePro จะบอกว่า "เกมวอร์คราฟต์ 3 ไม่ได้ปฏิวัติวงการเกมวางแผนเรียลไทม์แต่อย่างใด" แต่ก็ยังยกย่องบริษัทบลิซซาร์ดว่า "วางโครงเรื่องได้เป็นอย่างดี การเล่นเป็นจังหวะ และมีการเล่นแบบออนไลน์ที่จะไม่ตกยุค" GameSpot ได้ประเมินวอร์คราฟต์และสตาร์คราฟต์ที่ได้ให้ประสบการณ์การเล่นที่แปลกใหม่ และนับว่าเป็น "ปรากฏการณ์ใหม่" ผู้ประเมินจำนวนมากยังวิจารณ์ว่าเกมวอร์คราฟต์เป็นเกมที่มีความสนใจ เนื่องจากการเล่นในเกมวางแผนเรียลไทม์เกมอื่น ๆ ในช่วงต้นของเกมจะเป็นการแข่งขันกับเพื่อสร้างยูนิตที่ดีที่สุดขึ้นมาเท่านั้น และผู้ประเมินยังได้บอกอีกว่าเกมวอร์คราฟต์ 3 เป็นการเริ่มต้นของการแยกทุกเผ่าพันธุ์ออกจากกัน ทำให้ทุกเผ่าพันธุ์ต่างมีวัตถุประสงค์ที่แตกต่างกัน ส่วน IGN กล่าวว่า "วอร์คราฟต์ไม่ได้สร้างสรรค์สิ่งใหม่ ๆ ขึ้นมาเป็นตัน แต่ว่าตัวเกมจะดีพอที่คุณจะไม่สนใจหรือไม่สังเกตเลยด้วยซ้ำ"
อย่างไรก็ตาม ผู้ประเมินยังได้วิพากษ์วิจารณ์ถึงเรื่องของการที่ไม่สามารถเปลี่ยนเส้นทางของอาร์ธัสได้ การวิจารณ์ใน Gamecritics บอกว่า "ผู้เล่นต้องนั่งดูอาร์ธัสมุ่งสู่หนทางของความบ้าคลั่ง"  ผู้ประเมินคนอื่น ๆ ยังได้บอกว่าแบบตัวละครนั้นธรรมดามาก ๆ โดยเฉพาะอย่างยิ่ง เมื่อมองดูในฉากคัตซีน
การตอบรับ > รางวัล

เกมวอร์คราฟต์ 3 ได้รับรางวัลจำนวนมากจากสิ่งตีพิมพ์และเว็บไซต์หลายแห่ง อย่างเช่น
เกมวางแผนบนคอมพิวเตอร์แห่งปี - Academy of Interactive Arts and Sciences
เกมแห่งปี - Gamespot
เกมแห่งปี - Cinescape
เกมวางแผนหลายผู้เล่นยอดเยี่ยมแห่งปี - Gamespot
เกมวางแผนบนคอมพิวเตอร์ยอดเยี่ยมแห่งปี - Game Revolution
เกมวางแผนบนคอมพิวเตอร์ยอดเยี่ยมแห่งปี (แนะนำสำหรับผู้อ่าน) - GameSpot
ฉาก 3D แบบ non-interactive ยอดเยี่ยม - International 3D Awards
ฉากยอดเยี่ยม - IGN
ภาพยนตร์เปิดเกมยอดเยี่ยม - Game Chronicles
การตอบรับ > ความนิยม

ดูเพิ่ม: การแข่งขันแบบมืออาชีพของเกมวอร์คราฟต์ 3
เกมวอร์คราฟต์ 3 ได้ส่งผลกระทบต่อตลาดอย่างมาก และเป็นการ "ขยายจักรวาลของวอร์คราฟต์ให้กว้างยิ่งขึ้นไปอีก" ทำให้มีฐานผู้บริโภคกว้างขวางยิ่งขึ้น และจะมีผู้ซื้อที่ติดตามผลงานอย่างต่อเนื่อง และเกมยังคงเป็นที่นิยมมาตั้งแต่วันเปิดตัววันแรกมาจนถึงปัจจุบัน เหมือนกับเกม สตาร์คราฟต์ ไดอะโบล เคาน์เตอร์-สไตรก์ และ ฮาล์ฟ-ไลฟ์
เกมวอร์คราฟต์ 3 มีความโด่งดังเป็นอย่างมากในจีน เยอรมนีและเกาหลีใต้ ทำให้มีการจัดการแข่งขันอย่างเป็นทางการขึ้น อย่างเช่น รายการเวิลด์ไซเบอร์เกมส์ รายการอิเล็กทรอนิกส์สปอร์ตเวิลด์คัพ รายการเวิลด์อีสปอร์ตเกมส์ และรายการเวิลด์ซีรีส์ออฟเกมส์ ผู้เล่นจะได้รับเงินจากแหล่งต่าง ๆ โดยในประเทศเดนมาร์ก ผู้เล่นที่แข่งขันแบบมืออาชีพได้รับค่าแรงกว่า 300,000 ดอลล่าร์สหรัฐต่อปีจากองค์การที่เกี่ยวกับการเล่นเกมโดยเฉพาะ
แหล่งข้อมูลอื่น

เว็บไซต์อย่างเป็นทางการ เก็บถาวร 2005-08-19 ที่ เวย์แบ็กแมชชีน (อังกฤษ)
เว็บไซต์ของ Battle.net (อังกฤษ)
วอร์คราฟต์ 3: เรนออฟเคออส ที่ เวิร์ดออฟวอร์คราฟต์วิกิ วิกิที่รวบรวมเรื่องราวเกี่ยวกับวอร์คราฟต์ (อังกฤษ)
ภาพในเกมวอร์คราฟต์ 3: เรนออฟเคออส
วอร์คราฟต์ 3 แบทเทิล เชสต์ (Warcraft III Battle Chest)
ภาษาไทยสมัยจอมพล ป. พิบูลสงคราม

ประตูทางเข้าค่ายสมเด็จพระนารายณ์มหาราช จังหวัดลพบุรี สะกดด้วยอักขรวิธีสมัยจอมพล ป. พิบูลสงครามว่า "ค่ายสมเด็ดพระนารายน์มหาราช"
ในปี พ.ศ. 2485 จอมพล แปลก พิบูลสงคราม นายกรัฐมนตรี พร้อมด้วยคณะกรรมการส่งเสริมวัฒนธรรมภาษาไทย ได้ยกร่างและประกาศใช้อักขรวิธีไทยแบบใหม่ขึ้น เพื่อให้การสะกดคำในภาษาไทยกะทัดรัดและลดความซ้ำซ้อนของตัวอักษรลง อย่างไรก็ตาม เมื่อจอมพล แปลก พ้นจากตำแหน่งในปลายปี พ.ศ. 2487 นโยบายต่าง ๆ ของจอมพล แปลก ได้ถูกยกเลิก ซึ่งรวมถึงอักขรวิธีไทยดังกล่าวด้วย รวมระยะเวลาการบังคับใช้อักขรวิธีของคณะกรรมการส่งเสริมวัฒนธรรมภาษาไทยประมาณ 2 ปี 3 เดือน
ประวัติ

เมื่อประเทศไทยถูกดึงเข้าสู่สงครามมหาเอเชียบูรพา วันที่ 8 ธันวาคม พ.ศ. 2484 กองทัพญี่ปุ่นบุกเข้ามายังประเทศไทย และขณะเดียวกันนั้นก็ได้แจ้งแก่รัฐบาลไทยว่า ภาษาไทยนี้ยากมาก ทั้งการอ่าน เขียน พูด จึงขอให้เปิดโรงเรียนสอนภาษาญี่ปุ่น และบังคับให้คนไทยเรียนภาษาญี่ปุ่น เหมือนคนจีนในเกาะไต้หวัน ทั้งๆที่ภาษาญี่ปุ่นมีความยุ่งยากทั้งในส่วนไวยกรณ์ การเขียน (มีตัวอักษรถึงสามประเภท) และการออกเสียง (ซึ่งตัวจีนตัวหนึ่งออกเสียงได้หลายแบบ) มากกว่าภาษาไทยหลายเท่า
จอมพล แปลก จึงเรียกประชุมนักปราชญ์ราชบัณฑิต ปรึกษาหารือเพื่อแสวงหาแนวทางแก้ไข เมื่อตกลงกันได้แล้ว จึงแต่งตั้งคณะกรรมการส่งเสริมวัฒนธรรมภาษาไทย ประกอบไปด้วยนายกรัฐมนตรี เป็นประธาน มีกรรมการผู้ทรงคุณวุฒิรวมทั้งสิ้น 29 คน เปลื้อง ณ นคร และทวี ทวีวรรธนะ อยู่ในคณะกรรมการชุดนี้ด้วย
คณะกรรมการส่งเสริมวัฒนธรรมภาษาไทยมีแนวทางส่งเสริมภาษาไทย 4 แนวทางคือ
ส่งเสริมการศึกษาหลักและระเบียบภาษาไทย อย่างที่เรียกว่าภาษาศาสตร์
ส่งเสริมการแต่ง ทั้งในวิธีร้อยแก้ว และร้อยกรอง ซึ่งรวมเรียกว่าวรรณคดี
ส่งเสริมให้มีการวิจารณ์วรรณคดี
จัดตั้งสมาคมวรรณคดี เพื่อจะได้เป็นแหล่งที่เพาะความรู้ภาษาไทย และโฆษณาภาษาไทย
คณะกรรมการดังกล่าวช่วยกันยกร่างเรื่องการปรับปรุงตัวอักษรไทยเสนอจอมพล แปลก และจอมพล แปลก เห็นชอบด้วย จึงลงนามในประกาสสำนักนายกรัถมนตรี เรื่อง การปรับปรุงอักสรไทย เมื่อวันที่ 29 พฤษภาคม พ.ศ. 2485 โดยให้เหตุผลว่า "ตัวสระและพยัญชนะของภาสาไทยมีอยู่หลายตัวที่ซ้ำเสียงกันโดยไม่จำเป็น ถ้าได้งดไช้เสียบ้างก็จะเป็นความสดวกไนการสึกสาเล่าเรียกภาสาไทยไห้เป็นที่นิยมยิ่งขึ้น"
นอกจากนี้ รัฐบาลยังได้ประกาศให้ใช้เลขสากล (เลขอาหรับ) แทนที่เลขไทย เพื่อความสะดวกในการติดต่อทั่วไป และเป็นที่ใช้กันอย่างแพร่หลายอยู่แล้ว
หลังจากจอมพล แปลก พ้นจากตำแหน่งนายกรัฐมนตรีเมื่อวันที่ 1 สิงหาคม พ.ศ. 2487 ในวันถัดมานั้น ควง อภัยวงศ์ นายกรัฐมนตรีคนใหม่ ออกประกาศยกเลิกการใช้อักขรวิธีดังกล่าว และการใช้เลขสากล ส่งผลให้กลับไปใช้อักขรวิธีไทยแบบเดิมอีกครั้งหนึ่ง ซึ่งได้ใช้มาจวบจนถึงปัจจุบัน และแม้ว่าจอมพล แปลก จะได้กลับมาเป็นนายกรัฐมนตรีอีกครั้งหนึ่งภายหลังรัฐประหารในประเทศไทย พ.ศ. 2491 จอมพล แปลก ก็มิได้นำอักขรวิธีดังกล่าวกลับมาใช้อีก
อนึ่ง สาเหตุหลักของการที่อักขรวิธีไทยของคณะกรรมการส่งเสริมวัฒนธรรมภาษาไทยนั้นไม่ได้รับความนิยม คือ การขัดต่อความรู้สึกของประชาชน และความเคยชินกับอักษรไทยแบบเดิม
การเปลี่ยนแปลง > งดใช้

สระ: ใ, ฤ, ฤๅ, ฦ, ฦๅ
พยัญชนะ: ฃ, ฅ, ฆ, ฌ, ฎ, ฏ, ฐ , ฑ, ฒ, ณ, ศ, ษ, ฬ
การเปลี่ยนแปลง > เปลี่ยนแปลงอักษร

ตัวอักษร ญ ให้คงไว้ แต่ตัดเชิง (ั) ออกเสีย เป็น